राहुल गांधी ने जम्मू-कश्मीर के हालात पर उठाए सवाल, उधर, पुलिस का दावा- 6 दिन से नहीं दागी एक भी गोली  
पिछले 6 दिनों में फ़ायरिंग की घटना नहीं हुई
'लोगों को अफ़वाहों पर ध्यान नहीं देना चाहिए'
पुलिस की तरफ से कहा गया- राज्य में शांति बनी हुई है
Jammu & Kashmir Police: People should not believe any mischievous & motivated news regarding firing incidents in the valley. The police have not fired a single bullet in 6 days. The situation is calm, people are cooperative & restrictions are being relaxed. pic.twitter.com/027AcAbwqf

जम्मू-कश्मीर पुलिस ने उन अंतर्राष्ट्रीय मीडिया रिपोर्ट्स का भी खंडन किया है, जिनमें घाटी में हिंसा की खबरें आ रही हैं. कश्मीर के आईजीपी एसपी पानी ने एक वीडियो बयान जारी करके बताया कि घाटी में पिछले 7 दिनों से कोई ऐसी घटना नहीं हुई है और वो अंतर्राष्ट्रीय मीडिया से अपील करते हैं कि जिम्मेदारी से खबरों को दिखाएं.
मालूम हो कि कांग्रेस कार्य समिति (CWC) की बैठक में एक प्रस्ताव पारित कर राज्य के हालात खासकर मुख्यधारा के राजनीतिक दलों के नेताओं की 'गिरफ्तारी और हिरासत' को लेकर चिंता जताई गई थी. राहुल गांधी (Rahul Gandhi) ने कहा कि कांग्रेस कार्य समिति की ओर से मुझे बुलाया गया, क्योंकि अगले अध्यक्ष को चुनने के लिए चल रही चर्चा के बीच कुछ खबरें आई हैं कि जम्मू-कश्मीर में चीजें गलत हो रही हैं. हिंसा और लोगों के मरने की खबरें हैं. बैठक में प्रस्तुति दी गई कि जम्मू-कश्मीर में क्या हो रहा है.' बता दें कि सरकार ने हाल ही में जम्मू-कश्मीर से अनुच्छेद 370 के कई प्रावधान खत्म करने और राज्य को दो केंद्र शासित प्रदेशों - जम्मू-कश्मीर और लद्दाख - में बांटने का कदम उठाया है.
उधर, शनिवार को राष्ट्रीय सुरक्षा सलाहकार अजीत डोभाल ने अनंतनाग में लोगों से मुलाक़ात की. उन्होंने हालात को लेकर उनसे बातचीत की. कई लोगों ने उनसे मिलकर अपनी बात रखी. इससे पहले शोपियां में भी उन्होंने लोगों से मुलाकात की थी.